**Interpellasjon om utskrivingspraksis**

Med samhandlingsreformen ble det innført en betalingsordning/bot for kommunene dersom de ikke tok ut pasientene fra det tidspunkt pasienten av sykehuset er definert til utskrivningsklar, for tiden en døgnpris på kr. 4541.

Samlet betalte kommune-Norge i 2021 rundt 346 millioner i bøter til helseforetakene.

En svært presset sykehusøkonomi gjør at sykehusene tøyer grensene for når en pasient er ferdigbehandlet. Kommune-Norge er kritisk til utskrivningspraksisen, men sykehuset sitter med definisjonsmakten. Det er ubalanse i samarbeidsrelasjonen.

Mange kommuner har i dag ikke ressurser til å ta imot disse pasientene. De tvinges derfor til å la pasientene bli på sykehusene og må derfor betale betydelige millioner i bøter. Dette er penger som kommune-Norge egentlig burde brukt til å finansiere oppbygging av helse- og omsorgstilbud i egen regi. 

Dette er verken god pasientbehandling, sunt for kommuneøkonomien eller god økonomistyring.

**Spørsmål:**

* Hvordan er status i vår kommune?
* Er vi stand til å ta imot utskrivningsklare pasienter og gi dem et faglig tilfredsstillende helse- og omsorgstilbud?

**Forslag til vedtak:**

1. xxx kommune skal arbeide for å avvikle ordningen med betaling for utskrivningsklare pasienter, og etablere samarbeidsordninger som sikrer bedre overganger mellom kommune og sykehus og færre reinnleggelser.
2. Bystyret/kommunestyret ber om å få seg forelagt en sak som synliggjør hvilke eventuelle økte investerings- og/eller driftskostnader som skal til for at kommunen tar imot ferdigbehandlede pasienter uten å betale bøter. Et premiss må være at dette ikke skal svekke tilbudet til andre brukere av helse- og omsorgstjenestene.